Criza paturilor de la ATI pentru bolnavii de COVID: Nu mai sunt locuri libere în spitalele din România.
Autorităţile anunţă că marţi nu mai sunt locuri libere în secţiile ATI COVID din spitalele din România. Astăzi s-a înregistrat un nou bilanț record de la începutul pandemiei: peste 15.000 de cazuri noi de coronavirus.
Potrivit statisticilor, marţi, în România sunt 1.453 de paturi de ATI destinate pacienţilor COVID-19.În Bucureşti sunt avizate de DSP 313 paturi pentru pacienţii bolnavi de COVID-19 în stare gravă.De asemenea, la nivel naţional există o rezervă operaţională de 130 paturi ATI destinate pacienţilor de COVID-19, dintre care 55 sunt în Bucureşti.Aceste paturi sunt activate, în dinamică, acolo unde numărul pacienţilor ATI depăşeşte capacitatea secţiilor principale. 1480 paturi ATI sunt ocupate în toată ţara."Atât la nivel national, cât şi în Municipiul Bucureşti nu mai sunt libere paturi ATI pentru pacienţii bolnavi de COVID-19, altele decât cele rezervate special pentru persoane cu anumite condiţii medicale care sunt şi confirmate cu SARS-COV-2", anunţă autorităţile.Se lucrează în continuare pentru operaţionalizarea şi asigurarea personalului medical necesar pentru alte paturi ATI care vor fi disponibile în zilele următoare, precizează autorităţile.